paragraph_text: U Prvom dobu je pristao uz Morgotha, ne iz prve, nego ga je ovaj tek kasnije iskvario. Na početku je bio sljedbenik Äulea, Valara zemlje, gdje je stekao gomilu znanja. To je iskoristio da bi kasnije, u Drugom dobu iskovao glavni prsten moći, iskorištavajući Melkorovu prisutnost u svijetu, ponajviše u zlatu, prožimajući ju svojim iskustvom, znanjem i svojom voljom. U prsten je uložio svu svoju moć kako bi se ona sačuvala i pojačala... U Prvom dobu, dok je Morgoth još bio u svijetu, bio je njegov zamjenik, drugi u hijerarhiji. Tada je još mogao mijenjati oblike, a bio je poznat kao gospodar strave, gospodar vukodlaka. Nakon što je zakazao u čuvanju pristupa glavnoj Morgothovoj utvrdi, u pothvatu u kojem su Morgothu uzeli jedan od tri sveta Silmarilli, krio se od Morgothova pogleda. Njegovim padom i svršetkom doba se htio pokoriti pobjedničkim Valarima, ali se prepao kazne, pa je pobjegao.